TULD JERUUSALEMMAST
Shalom vennad ja õed!
On tore taas selle saate vahendusel teiega olla!
Tänane teema on tähtis. Usume, et Jumal on kõikvõimas.
On siiski tähtis uskuda ka seda,
et kõik on võimalik sellele, kes usub.
Heebrealaste 11:3 räägib, kuidas Jumalale meelepärane olla.
Selleks on vaid üks viis: usk.
Täna on mul rõõm sellest õpetada.
Teema on siiski teine, kuid õpetan sellest usu kaudu.
See töötab minu elus.
Kõike, mida teen, teen usus.
Ka õpetan usus.
Räägin täna Jumala väest.
Paljud tahavad Jumala väge ja on valmis seda vastu võtma,
kuid ei tea, mida teha.
Räägin täna ühest viisist, kuidas Jumalalt väge saada.
See on kõige tähtsam viis.
Kõigepealt peame uskuma,
et Jeesus suri ristil ja tõusis surnuist üles,
et meile Jumala väge anda.
Jeesus suri, tõusis surnuist ja tegi meid Vaimus õigeks,
muuhulgas just selleks, et meile Jumala väge anda.
Kuid nüüd räägin, kuidas usklik peab elama.
Loen 2. Ajaraamatu 7:14.
Jumal räägib kuningas Saalomoniga.
Saalomon ehitas templi.
Kas teate, et meie oleme Jumala tempel?
Oleme Püha Vaimu elupaik, elava Jumala tempel.
Mida Jumal Saalomonile ütleb?
"... kui siis minu rahvas, kellele on pandud minu nimi,
alandab ennast ja nad palvetavad ja otsivad minu palet
ning pöörduvad oma kurjadelt teedelt, siis ma kuulen taevast
ja annan andeks nende patu ning säästan nende maa."
Lõplik tagajärg on seega Jumala vägi.
Meie maa säästetakse üksnes elava Jumala väest.
Jumal ise tervendab selle.
Saame väe ülalt, et teha nelja asja.
Kolme asja teeb Jumal.
Peame alistuma Jumala võimule.
See on mitmetahuline ja õnnistatud asi.
See tähendab, et sündigu Sinu, mitte minu tahtmine.
Tahan olla alandlik Sinu ees, valin Sinu tee.
Ma ei taha teha seda, mis mulle meeldib,
vaid end salata, võtta oma risti ja järgida Messiat.
Ma ei taha midagi Jumala tahte vastast.
Täna otsustan alanduda Jumala ees,
sest Ta armastas mind ja mina armastan Teda.
Elan Tema alluvuses.
Mõistan, et ilma Temata pole ma midagi.
Seepärast ma alistun ega mässa Jumala vastu.
Ma ei nurise nagu mässav Iisraeli rahvas kõrbes.
Alistun Jumalale, mis ka ei juhtuks.
Olgu mul halb või hea, paindun Jumala tahte alla.
See on esimene asi, mida peame tegema.
"... minu rahvas, kellele on pandud minu nimi ..."
Mis nimi see on? Tema Poja nimi, Jeesus.
"... ja nad palvetavad ..." Seegi on sügav asi.
Palve peab pidev olema.
Peame olema ustavad ja vastupidavad.
Tingimustel pole mingit tähtsust.
Pangu vastu saatan, deemonid, kurjad vaimud või inimesed,
kuid mina jään palvesse.
Ükskõik kui kiire ka poleks, võtan aega palveks.
Kuna olen alistunud Jumalale, palvetan iga päev.
Palve on vestlus Jumalaga; see, et räägin Jumalaga
ja Tema räägib minuga, kui Sõna loen.
Alandun ja ütlen: "Tunnistan Sinu autoriteeti."
Teen Sinu tahtmist. Kuid nüüd palvetan: Kinnita mind!
Aita mind! Pühitse ja muuda mind!
Uuenda mu meel, tahan olla Sinu sarnane."
Ma ei palveta kord nädalas ja ainult koguduses,
ega üksnes siis, kui on paha olla.
Palvetan kogu aeg. See on elustiil.
Tahan alati Jumalale oma südamest sõnumeid saata.
Tahan öelda Talle, kui palju ma Teda armastan.
Tahan paluda Tema armu,
ja tänada Tema tegude eest. Palvetan Jeesuse nimel.
Kolm asja: " ... ja otsivad minu palet ..."
Oi, rääkisin sellest teile kunagi!
Otsida Jumala palet ehk tahta Teda rohkem kui midagi muud.
See on püha "himu".
See on põlev süda.
Mooses ütles mäel:
"Kui olen sinu silmis armu leidnud, ilmuta mulle oma palet!"
Kui su pale ei tule kaasa,
siis ära vii meid siit ära!" (2. Mooese 33:15)
Jumal oli öelnud, et Ta ei tule nendega kaasa,
vaid saadab nende eele oma ingli.
Mooses vastas: "Ei! Kui Sina ei tule ja ma ei näe Su palet,
siis ära saada meit siit ära!"
On teil meeles, et Aabraham oli Jumala sõber,
kes rääkis Jumalaga palgest palgesse.
Nii ka Mooses. Peame sellele tasemele jõudma.
Jumal tahab, et otsiksime Tema palet.
Ei piisa, et näeme Tema kätt.
On imeline, et Ta õnnistab ning võime palvetada ja tänada.
Võime koputada ja meile avatakse.
Se on kõik tore, kuid nüüd tahan Teda näha.
Tahan kuulda, mis Ta ütleb.
Lähisuhetes, abikaasade ja sõprade vahel,
tahame teineteist näha. Võime ka telefonitsi vestelda.
Ometi ei taha me oma abikaasaga vaid telefonis vestelda.
Tahame teineteist näha.
Tean, et õndsad on need, kes ei näe, kuid siiski usuvad.
Ma siiski ei mõtle, et võime Jumalat füüsiliselt näha.
Võid Teda ette kujutada,
ja saad äkitselt nägemuse või Jeesus ilmub sulle reaalselt.
Tema palge otsimine tähendab, et tahad Teda enda ligidale.
Tahad kallistada ja imetleda Teda.
Miski muu ei huvita, kui otsid Tema palet.
Neljas asi.
"... pöörduvad oma kurjadelt teedelt." (2Aj 33:14)
See on juba Jumala tahtele alistumise tulemus.
Kui alandame end, palvetame ja otsime Tema palet,
näeme Tema palge valguses valgust.
Siis ei käi me enam pimeduses.
Jätame pimeduse ja naaseme Jumala juurde.
Valime valguse. See on juba tagajärg.
Tehke neid kolme asja: alistuge Jumala võimu alla,
palvetage iga päev ja otsige Tema palet,
siis näete, et valite Tema tee.
Te ei igatse enam teisi teid.
Kui teeme neid kolme asja,
alistume, palvetame ja otsime Tema palet,
hakkame käima Tema teel.
Mida veel Tema tee kohta kirjutatakse?
Jesaja 35:8 -
"Ja seal on maantee ja tee, mida nimetatakse pühaks teeks;
ükski rüve ei või sellel käia, vaid see on tema rahva jaoks:
kes seda teed käib, ei eksi, rumaladki mitte."
See on pühaduse tee Tema rahva jaoks.
"Minu rahvas, kellele on pandud minu nimi, alandub."
See on tee Tema rahva jaoks. Rumaladki ei eksi sellelt.
Ta teeb rumalatest targad. Kuulake seda:
Jesaja 35:9: "Seal ei ole lõvi ega lähe sinna murdjad kiskjad,
neid seal ei leidu. Aga lunastatud käivad."
Lunastatud on need, kelle patud on andestatud.
"Ja Issanda vabaksostetud pöörduvad tagasi
ning tulevad Siionisse hõisates. Nende pea kohal on igavene rõõm:
rõõm ja ilutsemine valdavad neid, kurbus ja ohkamine põgenevad ära."
Naaseme 2. Ajaraamatusse ptk 7, salm 14.
Kui alandume Issande väe alla, palvetame,
otsime Tema palet ja naaseme Tema teele,
siis isegi kui oleme rumalad, ei eksi me sellelt teelt.
See on tee, mida käime Tema palge valguses.
See on püha tee, Issanda Jeesuse nimes.
Kuhu see kõik viib? See on elava Jumala vägi.
Jumal äratab, annab jõu ja tervendab.
Selle, mida Sina ei suuda parandada, parandab Jumal ise.
Jumal teeb kolme asja.
"...siis ma kuulen taevast ja annan andeks nende patu ..."
Sest keegi teine ei saa patte andeks anda,
kui Inimese Poeg, Jumala Poeg, Messias Jeesus.
"... annan andeks nende patud,
ja teen nende maa taas terveks."
Jumal ise tervendab nende maa.
Meie teeme nelja asja ja Jumal teeb kolme.
Alandume Tema võimu alla,
palvetame, otsime Tema palet,
ja pöördume tagasi Tema pühale teele.
Jumal kuuleb meid, andestab meile ja tervendab meie maa.
Kui suurepärane! Meil pole väge, et seda teha.
Meil on arm alanduda Jumala ees, palvetada Jumala poole,
otsida Jumala palet ja naasta Jumala teele.
Meil on vaid arm. Ja siis Ta annab väe.
2. Ajaraamat 20 räägib Joosafatist.
2. Ajaraamat 20:1-3 -
"Aga pärast seda tulid moabid ja ammonlased,
ja nendega koos oli meunlasi,
Joosafati vastu sõdima.
Siis tuldi ja teatati Joosafatile:
Sinu vastu tuleb suur jõuk teiselt poolt merd Aramist.
Vaata, nad on Haseson-Taamaris, see on Een-Gedis!”
Siis Joosafat hakkas kartma ja pööras oma palge Issandat otsima;
ta kuulutas välja paastu kogu Juudas."
Mis on paast? See on Jumalale alistumine, öeldes:
"Ma ei looda oma jõule, vaid Sinu väele."
See, kes ei oska alistuda ja alanduda,
ei saa kunagi Jumalalt väge.
Pilkajale on Temagi pilkaja. Jumal ei anna uhketele väge.
Ta annab väge alandlikele, neile kes Talle alistuvad.
Paast on selleks.
Paast tähendab piibellikus ja heebreakeelses tähenduses,
tõelises judaismis, Aabrahami, Iisaki ja Jaakobi usus,
ja Messias Jeesuse usus, alistumist Jumalale.
Keeldud toidust, kuna toit ei anna väge.
Kui keeldud toidust, hakkab su jõud hääbuma.
Algab võitlus Jumala suunas.
See on alistumine Jumalale.
2Aj 20:4: "Ja Juuda kogunes Issandalt abi otsima,
ka kõigist Juuda linnadest tuldi Issandat otsima.
Ja Joosafat seisis Juuda ja Jeruusalemma koguduses
Issanda kojas uue õue ees ning ütles:
Issand, meie vanemate Jumal, kas pole mitte sina Jumal taevas
ja kõigi paganate kuningriikide valitseja?
Sinu käes on ju jõud ja vägi,
ja ükski ei suuda sulle vastu panna."
Kus vägi on? Jumala käes.
Jumal on väe allikas.
"Eks ole sina, meie Jumal,
ära ajanud selle maa elanikud oma Iisraeli rahva eest
ja andnud maa igaveseks ajaks oma sõbra Aabrahami soole?
Nemad on seal elanud
ja on seal ehitanud sinule, su nimele pühamu, öeldes:
Kui meid tabab õnnetus, mõõk, kohus,
katk või nälg,
siis me astume selle koja ette ja sinu ette,
sest selles kojas on sinu nimi.
Ja me hüüame sinu poole oma kitsikuses,
et sa meid kuuleksid ja aitaksid.
Ja nüüd, vaata, Ammoni, Moabi
ja Seiri mäestiku pojad,
kelle maast sa ei lubanud Iisraeli läbi minna ...
... vaid pidid neist mööda minema ega saanud neid hävitada,
vaata, need maksavad nüüd meile kätte, tulles meid välja ajama
sinu omandist, mille sa meile oled andnud pärida.
Meie Jumal, kas sa ei tahaks nende üle kohut mõista?
Sest meil pole jõudu ..." Neil polnud jõudu.
Mõnede väitel peame kuulutama, et oleme tugevad.
See on armu ja palve vaim. "Vajame Sind, Jumal!"
"Mul pole jõudu, aita mind! Sa oled mu ainus abi!"
Nii tuleb Jumalale läheneda.
Jumal pole inimene, kes vaatab näkku ja kuuleb sõnu.
Ta näeb, mis südames on.
See peab meil loomuses olema.
Peame elama nii, et vajame Jumalat.
Ükskõik kui rikas sa ka poleks, mis kasu sellest on,
kui arst ütleb, et sul on vaid kaks kuud elada jäänud?
Mis kasu on rahast, kui oled rikkunud oma suhted,
ega suuda neid parandada?
Raha ei aita, ega ka miski muu, peale ühe.
Jumal võib aidata. Ta on võimas ja Kõikväeline.
Pead elama nii, et vajad Tema väge iga päev.
Vajad Teda, Messias Jeesuse nimel.
Tunnen Tema Vaimu siin stuudios,
usun, et teiegi tunnete.
Joosafat ütles, et nad tulevad ajama meid välja maalt,
mille Jumal meile pärandas.
Ehk tahab täna saatan sulle kurja.
Sul on meelevald ta ära ajada.
Enne seda pead sa siiski Jumala võimule alistuma.
Siis võid saatanale vastu panna ja ta põgeneb sinu eest.
2Aj 20:12: "Sest meil pole jõudu selle suure jõugu ees,
kes tuleb meile kallale,
ja me ise ei tea, mida peaksime tegema,
vaid meie silmad vaatavad sinu poole!”
Vägevad sõnad! Vaatame Sinu poole ja ootame Sind!
Sina päästsid Moosese ja viisid rahva Egiptusest välja.
Sina avasid oma rahvale tee läbi Punase mere.
Teame, mis juhtus Su rahva vaenlastega.
Teame, et Iisraeli rahvas pääses tõotatud maale,
kui Jordani vesi taandus.
Oled teinud imesid ja ootame Sinult nüüd imet.
Nii Joosafat palvetas.
Kus veel öeldakse: "Meie silmad vaatavad Sinu poole"?
Sellest rääkimine õnnistab ja kinnitab mind võimsalt.
Laul 123.
Võimsad sõnad.
"Ma tõstan oma silmad sinu poole, kes istud taevas.
Vaata, otsekui sulaste silmad vaatavad oma isandate käte peale,
otsekui teenija silmad vaatavad oma emanda käte peale ..."
Selle kohta on laul: Nii vaatavad meie silmad
Issanda, meie Jumala poole,
kuni Ta meile armu annab. Laulan seda tihti.
"... nõnda vaatavad meie silmad
Issanda, meie Jumala peale, kuni tema meile armu annab.
Anna meile armu, Issand! Anna meile armu,
sest meil on enam kui küllalt põlgusest!
Meie hing on küllalt saanud tunda jultunute irvitust
ja uhkete põlgust."
Meie silmad vaatavad Issandat nagu sulase silmad oma isandat
ja kui teenija silmad oma emandat.
Nii vaatame oma Jumalat.
"Sina avad oma käe ja täidad kõik, mis elab, hea meelega."
Tema käes on vägi.
"Ma tõstan oma silmad mägede poole, kust tuleb mulle abi?
Abi tuleb mulle Issanda käest, kes on teinud taeva ja maa."
Kui Tal on vägi teha taevas ja maa,
on Tal vägi lunastada mu hing.
Tal on vägi päästa ja tervendada.
Tal on vägi teha imesid.
Ilmutuse 3: "Ja Filadelfia koguduse inglile kirjuta ...
... Sul on vähe jõudu, kuid sa oled hoidnud tallel mu sõna
ega ole salanud mu nime."
"Ma avasin su ees ukse, mida ükski ei suuda lukustada."
Kui seisate praegu suletud uste ees,
võib Jumal need avada.
Jumala Poeg, Messias Jeesus, Iisraeli Kuningas, suudab kõike.
Ta on püha ja ustav. Ta teeb meie elus imesid.
Kuid meie peame tegema nelja asja.
Alistuma Jumalale, palvetama Jumala poole, otsima Tema palet,
ja mida veel?
Pöörduma tagasi Jumala heale ja pühale teele.
Siis Jumal kuuleb meie palvet,
annab andeks meie patud ja tervendab meie maa.
Palun Jeesuse nimel,
et saaksite täna elava Jumala väe
ja tunneksite Jeesuse armu, Isa armastust
ning Püha Vaimu võidmist ja osadust.
Õnnistan teid Jeruusalemmast Jeesuse nimel!
Tõlge: Monika Jaaguri